**Zvýš si tep srdca a pozdvihni svoj hlas!**

Medzinárodná Školská Športová Federácia, ktorej členom je Slovenská asociácia športu na školách už od roku 1994 vyhlasuje **súťaž o novú Hymnu** oslovením všetkých talentovaných žiakov umeleckých , hudobných a ostatných typov škôl, ktorí by dokázali zložiť inšpiratívnu a unikátnu hymnu.

**Nech Ťa počujú a vidia tisícky športovcov**

**Ako sa zapojiť do súťaže ?**

Súťaž prebehne **od 19.1.2017 do 30.3.2017**. Meno víťaza bude oznámené prostredníctvom našej webovej stránky, na stránkach sociálnych médií a priamo na mailovú adresu víťaza.

Podmienky pre účasť v súťaži sú nasledovné :

1. Produkt poslať na adresu : sass@sass.sk

2. Podať ho v originálnom formáte /mp4 alebo iný /

3. Nahrávka má mať dobrú zvukovú kvalitu

**Požiadavky kladené na hymnu :**

**Téma** : musí sa niesť v duchu tolerancie, univerzálnosti, športu a mieru, bez náznaku diskriminácie(rasy, pohlavia, náboženstva, filozofie ). Hymna sa bude hrať pri formálnych podujatiach, ako otvárací a záverečný ceremoniál Školských majstrovstiev sveta, vyhlasovaní výsledkov a odovzdávaní cien ako aj na Valnom zhromaždení ISF.

**Zvuk :** Tvorivosti sa nekladú medze, môže to byť melódia, jednoduchý vokál, takt, atď.

**Formát** : nesmie trvať dlhšie ako 3 minúty

**Integrita** : nesmie obsahovať prvky poškodzujúce práva iných, vrátane súkromia, publikovania, intelektuálneho vlastníckeho práva alebo prvky poškodzujúce autorské práva. Podaním produktu uchádzač prideľuje ISF bezvýhradné právo, ktoré je bez licenčných poplatkov a časovo neobmedzené, na reprodukciu, speňaženie, úpravy, publikovanie, vytvorenie odvodených diel a ich a vystavovanie v celku alebo po častiach v celosvetovom meradle, na zakomponovanie ho do iných diel v podobe mediálnej alebo technologickej, súčasne známej alebo vyvinutej v budúcnosti, vrátane albumov vzniknutých z rôznych podujatí a na reklamné a marketingové účely.

Na požiadane, autor a každý spolutvorca má podpísať každú dokumentáciu v prospech ISF alebo osoby určenej, na využitie bezvýhradných práv ktoré autor prideľuje na využitie diela.

Každé dielo sa posúdi podľa obsahu a ISF sa nezaväzuje vrátiť ho autorovi. Produkty so zakázaným alebo nevhodným obsahom, podľa posúdenia ISF budú vylúčené. ISF bude rozhodovať o zaradení toho ktorého produktu do súťaže.

**Víťaz získava možnosť nahrať hymnu v štúdiu.**

*Tak LOGO ako aj HYMNA majú niesť názov „ International Schoolsport Federation“ / ISF.*